OpenLLM-France/wikimedia huggingface dataset:
# Nihali

Nihali o nahali (erròniament anomenat de vegades kalto), és una llengua aïllada a l'Índia central a Maharashtra i Madhya Pradesh, conservada només per unes dos mil persones la major part de les quals viuen al Melghat. Ètnicament els nihals són uns cinc mil però molts han oblidat la seva llengua. El nihali té aportacions indoàries, dravídiques i mundes, però el llenguatge propi no està emparentat a cap llengua. El 25% de les seves paraules estan agafades del munda korku, un 20% del dravídic i un 20% del marathi. Als segles xviii i xix apareixen com a lladres de ramats; el 1800 una expedició d'un dels feudataris mogols va posar fi a la seva independència tribal; vivien al sud del Tapti, especialment a Tembi al districte de Nimar (avui a Madhya Pradesh) i al Melghat a Maharashtra.

## Referències

* Kuiper, F. B. J. "Nahali: A Comparative Study". Med. Kon. Ned. Akad. Wetenschappen 1962, 25(5): 239-352. Noord-Hollandsche, Amsterdam.
# Niharra

Niharra és un municipi de la província d'Àvila, a la comunitat autònoma de Castella i Lleó. Limita amb Salobral, Mironcillo, Padiernos, Sotalbo, Muñogalindo, Solosancho i La Torre.

## Demografia

Evolució demogràfica :
| 1991 | 1996 | 2001 | 2004 |
| 216 | 204 | 197 | 183 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Névskoie

Névskoie (en rus: Невское) és un poble del krai de Primórie, a l'Extrem Orient de Rússia, que en el cens del 2010 tenia 388 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Nina Willis

Nina Willis (Geòrgia, 14 de gener de 1909) és una supercentenària estatunidenca.
Va néixer a Geòrgia, als Estats Units, i va ser la tretzena de vint germans. Durant molts anys va treballar a una granja com agricultora. Es va traslladar a Atlanta el 1957, on va fer feines domèstiques i va treballar als magatzems de Kessler. Casada amb Charles Willis, no han tingut fills. Li agrada mirar els esports, sobretot el bèisbol i el bàsquet, i és fan de l'equip Atlanta Braves.

## Referències

* ↑ «WSRL – GERONTOLOGY RESEARCH GROUP» (en anglès americà). Arxivat de l'original el 2023-03-20. [Consulta: 4 març 2023].
* 1 2 «Georgia woman celebrating 111th birthday» (en anglès americà), 14-01-2020. [Consulta: 4 març 2023].
* ↑ «Nina Willis» (en anglès). [Consulta: 4 març 2023].
* ↑ «Mujer, que puede ser la residente viva más antigua de Georgia, cumple 114 años - La Visión» (en castellà), 16-01-2023. [Consulta: 4 març 2023].
# Orgull Llonguet

Orgull Llonguet és una associació sociocultural sorgida el 2014 amb la voluntat de dinamitzar i fer més participatives les festes de Sant Sebastià (20 de gener) de Palma. El 2015 promou la campanya de micromecenatge per la "Creació del caparrot d'en Miquel des forn". L'estiu del 2015 organitza la festa de "Canamunt i Canavall".

## Referències

* ↑ «'Orgull Llonguet', l'esperit d'una festa més participativa ...». Arxivat de l'original el 2015-03-23. [Consulta: 4 juliol 2016].
* ↑ «Verkami: Creació del caparrot d'en Miquel des forn». [Consulta: 4 juliol 2016].
* ↑ «Pàgina Facebook de Canamunt i Canavall». [Consulta: 4 juliol 2016].

## Vegeu també

* Llonguet
* Sant Sebastià
* Canamunt i Canavall

## Enllaços externs

* Web d'Orgull Llonguet
* Ara.cat - ORGULL LLONGUET
* Orgull Llonguet - YouTube Channel
# Noale

Noale és un municipi italià, dins de la ciutat metropolitana de Venècia. L'any 2007 tenia 15.619 habitants. Limita amb els municipis de Massanzago (PD), Mirano, Salzano, Santa Maria di Sala, Scorzè i Trebaseleghe (PD).

## Administració

Llista d'alcaldes :
| Període | Identitat | Partit |
| 2007- | Carlo Zalunardo | Centreesquerra |
# Objecte transneptunià

Un objecte transneptunià és qualsevol objecte del sistema solar que orbita el Sol a una distància mitjana més gran que la del planeta Neptú (30 ua). Els objectes del cinturó de Kuiper, els del disc dispers i els del núvol d'Oort són els tres grans subgrups d'objectes transneptunians. El membre més gran d'aquest grup és el planeta menor Eris (abans anomenat com 2003 UB$_{313}$), però els més coneguts probablement siguin, el planeta Plutó i el seu satèl·lit Caront. Sovint se'ls denomina amb l'abreviatura TNO (de l'anglès Trans-Neptunian object).

## Mida i composició

La majoria dels TNO són blocs de gel amb alguns compostos orgànics (que contenen carboni) com els tolins, detectats mitjançant espectroscòpia. Tenen una composició similar a la dels cometes.
És difícil estimar el diàmetre dels TNO. Per als objectes amb elements orbitals ben coneguts (bàsicament Plutó i Caront) és possible de mesurar el diàmetre de forma precisa mitjançant l'ocultació d'estrelles. Per als altres TNO amb una mida relativament gran, el diàmetre es pot estimar mitjançant mesures tèrmiques. El diàmetre dels més petits s'estima assumint un valor d'albedo, tècnica que dona només un valor aproximat.

## Objectes transneptunians notables

* Plutó: planeta nan.
* Caront: el satèl·lit més gros de Plutó.
* (15760) 1992 QB$_1$: cubewano, el primer objecte transneptunià descobert després de Plutó i Caront.
* (15874) 1996 TL$_{66}$: el primer objecte del disc dispers descobert.
* Varuna: cubewano.
* Huya: plutí.
* Quaoar: cubewano.
* Sedna: encara no classificat, possiblement un objecte del núvol d'Oort.
* Orc: plutí.
* Haumea, abans conegut com a '2003 EL$_{61}$: encara no classificat.
* Eris abans designat com 2003 UB$_{313}$: objecte del disc dispers. Actualment, l'objecte transneptunià més gran i el que es troba a més distància del Sol.
* Makemake, abans anomenat 2005 FY$_9$: encara no classificat.
* 2004 XR$_{190}$: objecte del disc dispers amb una òrbita molt inusual.

## Altres objectes transneptunians

Els altres objectes transneptunians són objectes del cinturó de Kuiper que no tenen cap mena de ressonància amb Neptú, a diferència del que ocorre als plutins o a altres objectes, ni satisfan les característiques que permetria classificar-los com a cubewanos o objectes del disc dispers.
Fins al moment, existeixen al voltant de 115 objectes transneptunians en aquesta categoria, i els seus principals representants són el 2003 EL61 i el (55565) 2002 AW197.

## Vegeu també

* Llista d'asteroides
* Tritó: el satèl·lit més gros de Neptú, possiblement un antic objecte transneptunià capturat pel planeta
* Planetes més enllà de Neptú

## Enllaços externs

* TNO (anglès)
* Llista d'objectes transneptunians
* Diagrama amb les mides relatives d'alguns objectes transneptunians
# Ornitomímids

Els ornitomímids (Ornithomimidae, 'imitadors d'aus') constitueixen una família de dinosaures teròpodes adaptats a la carrera, amb coll llarg, urpes esmolades i poques dents. El seu disseny recorda al de les actuals aus corredores, com l'estruç. Eren omnívors i herbívors. Van viure al Cretaci superior al continent Lauràsia.

## Descripció

Els ornitomímids presentaven un coll llarg i un bec desproveït de dents. En general se'ls ha catalogat com a herbívors, a causa dels gastròlits descoberts a la regió estomacal de certs espècimens, configurant allò un comportament característic de certs herbívors per facilitar la digestió de plantes. No obstant això, hi ha els qui plantegen que van poder presentar una dieta omnívora. Els ornitomímids exhibeixen un disseny que recorda aus com l'estruç.

## Gèneres

* Família Ornithomimidae
** Anserimimus (Mongòlia)
** Archaeornithomimus (Xina)
** Dromiceiomimus (Alberta)
** Gallimimus (Mongòlia)
** Ornithomimus (Colorado i Alberta)
** Sinornithomimus (Mongòlia Interior)
** Struthiomimus (Montana i Alberta)
# Nínox boreal

El nínox boreal (Ninox japonica) és una espècie d'ocell de la família dels estrígids (Strigidae). Habita boscos i conreus del sud-est de Sibèria, est de la Xina, nord de Corea, Sakhalín, Japó, les illes Ryukyu i Taiwan. El seu estat de conservació es considera de risc mínim.

## Referències

* ↑ «Nínox boreal». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 249. ISBN 978-84-16728-37-4.
* ↑ BirdLife International. «Northern Boobook. Ninox japonica» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 gener 2023].
# Nínox d'Alor

El nínox d'Alor (Ninox plesseni; syn: Ninox boobook plesseni) és una espècie d'ocell de la família dels estrígids (Strigidae). A vegades és considerat una subespècie del nínox australià. És endèmic d'Alor, un arxipèlag a l'est de les illes Petites de la Sonda.

## Taxonomia

Anteriorment es considerava el nínox d'Alor una subespècie del nínox australià. Però les anàlisis genètiques i de bioacústica mostraren que és marcadament divergent amb les poblacions australianes d'aquest darrer tàxon, el que va portar a Gwee i els seus col·legues a suggerir que es reclassifiqués com a una espècie separada. El Congrés Ornitològic Internacional, en la seva llista mundial d'ocells (versió 9.1, 2019) reconegué la nova espècie. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), el consideren encara una subespècie del nínox australià.

## Referències

* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 248. ISBN 978-84-16728-37-4.
* ↑ Trainor, Colin R.; Verbelen, Philippe; Johnstone, Ron E. «The avifauna of Alor and Pantar, Lesser Sundas, Indonesia». Forktail, 28, pàg. 77–92.
* ↑ Gwee, Chyi Yin; Christidis, Leslie; Eaton, James A.; Norman, Janette A.; Trainor, Colin R.; Verbelen, Phillippe; Rheindt, Frank E. «Bioacoustic and multi-locus DNA data of Ninox owls support high incidence of extinction and recolonisation on small, low-lying islands across Wallacea». Molecular Phylogenetics and Evolution, 109, 2017, pàg. 246–58. DOI: 10.1016/j.ympev.2016.12.024. PMID: 28017857.
* ↑ «Species Updates IOC Version 9.1» (en anglès). Congrés Ornitològic Internacional, 20-01-2019. [Consulta: 29 gener 2023].
# Nílton De Sordi

Nílton de Sordi (portuguès: De Sordi; Piracicaba, 14 de febrer de 1931 - Bandeirantes, 24 d'agost de 2013) fou un futbolista brasiler de les dècades dels 50 i 60 que jugava de defensa.

## Trajectòria

Pel que fa a clubs, començà la seva carrera al XV de Piracicaba, de la seva ciutat natal, passant després al São Paulo, on jugà la major part de la seva carrera esportiva. En aquest club guanyà dos campionats paulistes (1953 i 1957). Es retirà el 1966 al União Bandeirante, on més tard fou entrenador en diverses ocasions, la darrera el 1977.
Fou 22 cops internacional amb el brasil, essent campió al Mundial de 1958 a Suècia, on jugà tots els partits excepte la final, on fou substituït per Djalma Santos. També jugà el Campionat Sud-americà de 1956.

## Referències

* ↑ «De Sordi, campeão mundial de 58, morre aos 82 anos». Agência Brasil. EBC. [Consulta: 26 agost 2013].
* 1 2 «NILTON DE SORDI, EL LATERAL DERECHO BRASILEÑO EN SUECIA 58». jugadoresfallecidosrip.blogspot.com.es, 25-08-2013.
* ↑ «FIFA Player Statistics: DE SORDI». FIFA.com. Arxivat de l'original el 2013-07-01. [Consulta: 26 agost 2013].
* ↑ «Todos os brasileiros - 1958» (en portuguès). FolhaOnline, 09-12-2005. [Consulta: 16 desembre 2017].
# Níobe

«Níobe» té aquests significats:
* Mitologia:
** Níobe (filla de Tàntal)
** Níobe (filla de Foroneu)
* Astronomia:
** (71) Niobe, és un asteroide
# ORT Uruguai

ORT Uruguai (castellà: Universidad ORT Uruguay) és la universitat privada més gran de l'Uruguai. Té aproximadament 12.000 estudiants, distribuïts entre 5 facultats i instituts.
ORT Uruguai va ser fundada originalment com una organització sense ànim de lucre el 1942, i va ser certificada com a institució d'ensenyament superior privat el 1996, convertint-se en la primera del país a obtenir aquesta qualificació. És membre de World ORT, una xarxa educativa internacional fundada el 1880 per la comunitat jueva de Sant Petersburg, Rússia.

## Facultats i instituts

* Facultat d'Administració i Ciències Socials.
* Facultat d'Arquitectura.
* Facultat de Comunicació i Disseny.
* Institut d'Educació.
* Facultat d'Enginyeria.

## Referències

* ↑ (castellà)

## Enllaços externs

* ORT Uruguai (castellà)
* World ORT (anglès)
# Oriol Junyent Monuera

Oriol Junyent Monuera (Sabadell, 1 de juliol de 1976) és un jugador de bàsquet retirat català, que jugava en la posició de pivot.
Va formar-se a l'equip de les Termes i posteriorment passà al CN Sabadell. Fitxat pel FC Barcelona, en què jugà en les categories inferiors i també als equips vinculats del CB Santfeliuenc (1993-95) i CB Cornellà (1995-97). Des de la temporada 1997-98, va jugar en diversos equips de l'ACB i de la LEB: CB Granada (1997-98, part de la temporada 2001-02, 2006-07), FC Barcelona (1998-99, proclamant-se campió de l'ACB i de la Copa Korac), CB Fuenlabrada (1999-01), Alacant (2002-06), CB Ciudad de Huelva (2007-08), Estudiantes (2008-09), CB Valladolid (inici 2009-10), CAB Obradoiro (part de la temporada 2009-10, 2010-14), Saragossa (2009-10, on aconseguí la Copa LEB i l'ascens a l'ACB).
També fou internacional en categories inferiors en la selecció espanyola, aconseguint el bronze al Campionat del Món júnior de 1999. Amb la selecció absoluta ha jugat en dinou ocasions, participant en el Campionat del Món d'Indianapolis 2002. Es va retirar el 2015 a causa d'una greu lesió al genoll.

## Referències

* 1 2 «Oriol Junyent Monuera». Enciclopèdia de l'esport català. Barcelona: Grup Enciclopèdia Catalana.
* ↑ «Campeonato del Mundo de Baloncesto 2002» (en castellà). El Mundo, 2002. [Consulta: 1r agost 2018].
* ↑ «Oriol Junyent abandona el baloncesto tras 20 años de carrera por culpa de una lesión» (en castellà). 20minutos.es, 22-04-2015 [Consulta: 1r agost 2018].

## Enllaços externs

* Oriol Junyent Monuera jugador a l'ACB
# Olea europaea subsp. cuspidata

Olea europaea subsp. cuspidata és una subespècie d'olivera anteriorment considerada una espècie diferent i descrita com Olea cuspidata i Olea africana. Com a noms comuns ha rebut el d'"Olivera africana" (en anglès:African olive, "olivera silvestre" (wild olive), "arbre de ferro" (iron tree),(xinès) "olivera bruna" (brown olive), i "olivera d l'Índia" (Indian olive).

## Descripció

Aquest arbre és molt similar a l'olivera cultivada però se'n diferencia a primera vista pel fet de ser molt més embrancat. La seva alçada varia entre els 2 i els 15 m. Les fulles són oposades i arranjades de forma decussada, enteres de 3 a 7 cm de llargada i de 0,8 a 2,5 cm d'amplada. Els marges de la fulla són enters i recorbats. El pecíol mesura fins a 10 mm de llargada.
El fruits apareixen en panícules o inflorescència racemoses, monopòdiques de fins a 50 a 60mm de llargada. Normalment floreix a la primavera.
El fruit, l'oliva, és una drupa globosa i el·lipsoide de 6 mm de diàmetre i de 15 a 25 mm de llargada.
La seva fusta és molt preuada i duradora amb una olor intensa i característica, que es fa servir en ebenisteria i torneria de la fusta.

## Distribució

La seva distribució nativa va des d'Àfrica del Sud, tot el continent africà fins a l'Orient Mitjà, Paquistan, Índia i Xina. Els boscos subtropicals secs d'Olea europaea cuspidata es troben en l'ecoregió dels boscos de fulla ampla subtropicals de l'Himàlaia. En zones on no és una planta nativa, com Austràlia, es considera una mala herba, nociva.
La seva dispersió sembla principalment deguda als ocells.

## Imatges

* Fulles
* Un espècimen de Cape Town
* Arbret a Àfrica del Sud
* Introduït a Hawaii.

## Referències

* ↑ «The Plant List: A Working List of All Plant Species». [Consulta: 27 juny 2014].
* 1 2 3 4 «USDA GRIN entry for Olea europaea subsp. cuspidata». Arxivat de l'original el 9 de gener 2014. [Consulta: 27 juny 2014].
* ↑ Cita?
# Paisatge amb flors

Paisatge amb flors (en eslovac: Krajina s kvetmi) és una pintura a l'oli de l'artista eslovac Zoltán Palugyay, de 1930. El quadre va ser pintat a oli sobre tela i mesura 80 x 100 cm. Ara es troba a la Galeria Nacional Eslovaca de Bratislava. Es considera una obra formativa de l'art modern a Eslovàquia i una de les obres més notables de l'artista.

## Anàlisi

Gràcies a les seves estades a Budapest, Cracòvia, Múnic i París, es va familiaritzar amb l'art modern. Zoltan Palugyay va ser influenciat per Edvard Munch i Paul Gauguin i va introduir el simbolisme als seus paisatges. El paisatge amb flors es va convertir en l'arquetip emblemàtic d'una sèrie de pintures als anys trenta, el seu període més productiu. Les formes i els colors es combinen de manera que subratlla el missatge simbòlic de la imatge.

## Referències

* 1 2 3 «Krajina s kvetmi» (en eslovac). webumenia.sk. [Consulta: 5 maig 2016].
* 1 2 3 «Krajina s kvetmi, Palugyay, Zolo» (en anglès). europeana.eu. [Consulta: 5 Maog 2016].
# Ostrava Open

El Torneig d'Ostrava, oficialment conegut com a J&T Banka Ostrava Open, és un torneig professional de tennis que es disputa sobre pista dura interior. Pertany als Premier Tournaments del circuit WTA femení i se celebra a l'Ostravar Aréna d'Ostrava, República Txeca.
El torneig es va crear l'any 2020, aprofitant que molts torneigs es van cancel·lar a causa a la pandèmia de COVID-19.

## Palmarès
### Individual femení

| Any | Campiona | Finalista | Resultat |
| 2022 | Barbora Krejčíková | Iga Świątek | 5−7, 7−6(4), 6−3 |
| 2021 | Anett Kontaveit | Maria Sakkari | 6−2, 7−5 |
| 2020 | Arina Sabalenka | Viktória Azàrenka | 6−2, 6−2 |

### Dobles femenins

| Any | Campiones | Finalistes | Resultat |
| 2022 | Caty McNally Alycia Parks | Alicja Rosolska Erin Routliffe | 6−3, 6−2 |
| 2021 | Sania Mirza Zhang Shuai | Kaitlyn Christian Erin Routliffe | 6−3, 6−2 |
| 2020 | Elise Mertens Arina Sabalenka | Gabriela Dabrowski Luisa Stefani | 6−1, 6−3 |

## Referències

* ↑ «ATP Announces Four New Events For 2020» (en anglès). ATP, 10-09-2020. [Consulta: 10 octubre 2020].

## Enllaços externs

* Perfil del torneig a la WTA (anglès)
Ostrava :
2020
2021
2022 :
# Odelín Molina

Odelín Molina (Santa Clara, 3 d'agost de 1974) fou un futbolista cubà de la dècada de 2000.
Fou 122 cops internacional amb la selecció de Cuba.
Pel que fa a clubs, destacà a FC Villa Clara.

## Referències

* ↑ Luis Fernando Passo Alpuin. «Odelin Molina Hernández - Century of International Appearances». RSSSF. [Consulta: 9 abril 2013].
* ↑ Odelín Molina Fitxa i estadístiques a la FIFA
* ↑ Bio - EcuRed (castellà)
* ↑ Liga de Antigua. Poniéndonos al día. Arxivat 2018-03-12 a Wayback Machine. - El Blog del Futbol Cubano (castellà)
* ↑ Odelín Molina a National-Football-Teams.com (anglès)
# PDR

PDR té els següents significats:
* Pagesos per la Dignitat Rural Catalana, partit polític de les comarques gironines
* Partit Democràtic Nou (Albània) (del seu nom en albanès Partia Demokrate e Re), partit polític d'Albània
* Partit per la Democràcia i la Reunió, partit polític històric de Burkina Faso
* Programes de Desenvolupament Rural, plans plurianuals de desenvolupament rural dins el marc de la Política Agrícola Comuna de la Unió Europea
* Physicians' Desk Reference, recopilació anual d'informació per a metges sobre medicaments de prescripció
# Oral

* Aquest article tracta sobre la ciutat. Vegeu-ne altres significats a «Oral (riu)».
Oral (kazakh: Орал) és una ciutat del Kazakhstan i capital de la província del Kazakhstan Occidental. És a l'aiguabarreig dels rius Ural i Txagan, a prop de la frontera de Rússia. Com que és a la riba dreta del riu Ural es troba al continent europeu. La seva economia es basa en l'agricultura i la indústria i a més a més és un important nus de comunicacions entre Europa i Sibèria. Les ètnies dominants són l'eslava (54%) i la kazakh (36%). La van fundar els colonc cosacs en 1614 durant l'expansió de l'imperi rus per l'estepa, un cop conquerits el Kanat de Kazan en 1552 i el Kanat d'Astracan en 1556.

## Denominació

Abans de 1775 es coneixia com a Iaitsk (rus: Яицк) i es canvià pel nom rus d'Uralsk (rus: Уральс) per decret de Caterina II de Rússia després de suprimir la revolta de Pugatxov. i amb la proclamació de la independència el 1991 prengué el nom actual.

## Galeria

* Ajuntament
* Església del Salvador (1891)

## Referències

* ↑ Klement Tockner, Urs Uehlinger, Christopher T. Robinson. Rivers of Europe (en anglès). Academic Press, 2009. ISBN 0080919081.
* ↑ Michaels, Paula A. «Motherhood, Patriotism, and Ethnicity: Soviet Kazakhstan and the 1936 Abortion Ban». Feminist Studies, 27, 2, 2001, pàg. 309. DOI: 10.2307/3178760.
Viccionari
# Orakzais

Orakzai (paixtu اورکزی) és una tribu paixtu que viu bàsicament al Pakistan, al districte de Kohat i a l'Agència d'Orakzai de les Àrees Tribals d'Administració Federal (FATA) dins la NWFP. Està formada per divuit clans. Són musulmans sunnites.

## Història

Orakzai agafen el nom de Wrak Dzoy (fill perdut) relacionat amb una llegenda d'un príncep persa. Una branca, els Ali Khel, es van establir a Swat però en foren expulsats i probablement es van reagrupar a la resta dels orakzais. S'haurien convertit a l'islam al començar el segle xix. Sota domini britànic s'estimava que eren uns 25.000 guerrers el que situaria la població en cent mil, que sembla massa alt. Expedicions militars britànics es van fer el 1855, 1868, 1869, 1891, i especialment la campanya de 1897 (coneguda com a campanya de Tirah).
Les seves gran divisions sota els britànics eren: Masozai, Ismailzai, Laskkarzai, Mishti, Alizai, Malla Khel, Muhammad Khel, Sheikan, Daulatzai, Alikhel.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Source

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
# Paleogenètica

La paleogenètica és un sinònim d'antropologia o paleontologia molecular. Aquesta estudia la conformació molecular de l'ADN trobat en fòssils de qualsevol tipus i, de la mateixa manera, les relacions que té aquesta informació genètica amb l'ADN modern.

## Referències

* ↑ «Paleogenetics» (en anglès americà). [Consulta: 8 gener 2022].
* ↑ «Plague, Paleogenetics, and the Boundaries of the Discipline of History» (en anglès), 14-08-2020. [Consulta: 8 gener 2022].

## Vegeu també

* Arqueogenètica